১৮৮৩ সালের ১৪ মার্চ বিকালের দিকে মার্কসের মৃত্যু হয়। ১৮৪২ বা ১৮৪৪ থেকে মার্কস ও এঙ্গেলস দু’জনে মিলে একাকার হয়ে যেভাবে সমাজতান্ত্রিক আন্দোলন ও তার দর্শনকে শক্ত ভিত্তিভুমির উপর দাঁড় করানোর শ্রমসাধ্য কাজটি করে যাচ্ছিলেন, এ পর্যায়ে এসে যেন তা বাধাগ্রস্ত হলো। কিন্তু এঙ্গেলস থেমে থাকলেন না। তিনি বলতেন, মার্কস ছিলেন মূল বেহালা বাদক, তিনি দোহার মাত্র। কিন্তু এবার তাকে মূল বেহালা বাদকের ভূমিকা নিতে হলো। মার্কসের অসমাপ্ত যে তত্ত্বগত কাজ ছিলো তা শেষ করার ভার নিলেন তিনি। মার্কস ‘পুঁজি’ বা ‘ডাস ক্যাপিটাল’এর প্রথম খন্ড মাত্র শেষ করতে পেরেছিলেন। এঙ্গেলস দীর্ঘ ১০ ধরে অক্লান্ত পরিশ্রম করে মার্কসের সেই শেষ না করে ফেলে যাওয়া কাজটি শেষ করলেন।